**OBRAZAC 1**

Putevi d.o.o. Podgorica

Broj iz evidencije postupaka javnih nabavki: 31/25

Redni broj iz Plana javnih nabavki: 4

Mjesto i datum: 10.09.2025. godine

Na osnovu člana 93 stav 1 Zakona o javnim nabavkama („Službeni list CG“, br. 074/19, 3/23,011/23), Putevi d.o.o. Podgorica objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

Za nabavku radova- - Radovi na održavanju i betoniranju

Predmet nabavke se nabavlja:

⌧ kao cjelina

1. **POZIV ZA NADMETANJE[[1]](#footnote-0)**

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-1),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE[[3]](#footnote-2)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-3)**

**Procijenjena vrijednost predmenta nabavke:[[5]](#footnote-4)**

🞎 **Procijenjena vrijednost predmeta nabavke bez zaključivanja okvirnog sporazuma**:

250.000,00eura

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Zajednička nabavka se sprovodi za; **Nije primjenivo.**

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Centralizovana nabavka se sprovodi za **Nije primjenivo.**

**NAČIN SPROVOĐENJA ELEKTRONSKE AUKCIJE**

Elektronska aukcija će se sprovesti nakon ocjene ponuda, kao elektronski proces koji se ponavlja, radi postizanja nove (upisati kriterijum za koji se sprovodi elektronska aukcija).

 **Nije primjenivo.**

**ELEKTRONSKI KATALOG**

Elektronski katalog sastavlja ponuđač u skladu s tehničkim specifikacijama i u formi

**Nije primjenivo.**

**REZERVISANA NABAVKA**

🞎 Ne

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: **Nije primjenivo.**

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.

***Posebni osnovi za isključenje iz postupka javne nabavke***

1. Iz postupka javne nabavke isključiće se privredni subjekt koji u periodu od tri prethodne godine do isteka roka za podnošenje prijava, odnosno ponuda ima sa “Putevi doo“ ili drugim naručiocem raskinut ugovor o javnoj nabavci, ugovor o javno-privatnom partnerstvu ili ugovor o koncesiji ili kojem je aktivirano sredstvo finansijskog obezbjeđenja ugovora, naplaćena šteta ili druga sankcija u skladu sa zakonom, zbog značajnih i trajnih nedostataka tokom sprovođenja ključnih zahtjeva iz prethodnog ugovora o javnoj nabavci, ugovora o javno-privatnom partnerstvu ili ugovora o koncesiji.
2. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

-garanciju za dobro izvršenje ugovora, za slučaj povrede ugovorenih obaveza u iznosu od 10 % od vrijednosti ugovora sa rokom vazenja 10 dana dužim od ugovorenog roka.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[6]](#footnote-5):

🞎 odnos cijene i kvaliteta

*Naručilac se opredijelio za vrednovanje ponuda po kriterijumu odnos cijene i kvaliteta, koje će se vršiti na osnovu sljedećih parametara:*

*1. Parametar: Cijena (C) ..................maksimalan broj bodova 75*

*2. Parametar: Kvalitet (K) ...............maksimalan broj bodova 25*

*Ukupan broj bodova = broj bodova za ponuđenu cijenu (C) + broj bodova za kvalitet (K)*

1. *Parametar cijena (C) vrednovaće se na sljedeći način: max 75 bodova za izbor najpovoljnije ponude primjenom parametra najniža ponuđena cijena, kao osnova za vrednovanje uzimaju se ponudjene cijene, date od strane ponuđača čije su ponude ispravne. Maksimalan broj bodova, po ovom parametru dodjeljuje se ponuđaču koji je ponudio najnižu cijenu, dok se bodovi ostalim ponudama, po ovom parametru, dodijeljuju proporcionalno, u odnosu na najniže ponuđenu cijenu po formuli:*

*Broj bodova(C)= (najniža ponuđena cijena bez PDV / ponuđena cijena bez PDV) ×75*

*Ako je ponuđena cijena 0,00 EUR-a prilikom vrednovanja te cijene po parametru najniža ponuđena cijena uzima se da je ponuđena cijena 0,01 EUR.*

1. *Parametar kvalitet (K) vrednovaće se na sljedeći način: Maksimalan broj bodova po ovom potkriterijumu je 25.*

*Broj bodova za ovaj potkriterijum određuje se po formuli: K= K1+ K2 +K3*

*Kao osnova za vrednovanje uzima se:*

*⌧ garantni rok*

*Parametar kvalitet (K1) – garantni rok, vrednovaće se na sljedeći način: max 5 bodova primjenom ovog parametra dobija ponuđač sa najdužim ponuđenim garantnim rokom, a drugi ponuđači dobijaju proporcionalno manji broj bodova po formuli: Broj bodova(K1)= (ponuđeni garantni rok/najduži ponuđeni garantni rok) × 5. Ponuđač je dužan da u ponudi navede garantni rok za izvedene radove koji će se koristiti za vrednovanje podkriterijuma garantnog roka: Minimalni ponuđeni garantni rok je 24 mjeseca od dana primopredaje izvedenih radova, a maksimalni je 36 mjeseci od dana primopredaje izvedenih radova. Garantni rok iskazuje se u mjesecima.*

*⌧ rok odaziva za izvršenje pojedinačne naloga za izvođenje radova*

*Parametar kvalitet (K2) –* *rok odaziva za izvršenje pojedinačne naloga za izvođenje radova vrednovaće se na sljedeći način: max 5 bodova primjenom ovog parametra dobija ponuđač sa najkraćim ponuđenim rokom odaziva za izvođenje pojedinačnih predmetnih radova, a drugi ponuđači dobijaju proporcionalno manji broj bodova po formuli: Broj bodova(K2)= (najkraći ponuđeni rok odaziva za izvođenje pojedinačnih radova/ ponuđeni rok odaziva za izvođenje predmetnih radova) ×5. Ponuđač je dužan da u ponudi navede rok odaziva za izvrođenje pojedinačnih predmetnih radova koji će se koristiti za vrednovanje podkriterijuma roka. Napomena: Najkraći ponuđeni rok odaziva za izvvođenje pojedinačnih predmetnih radova ne može biti kraći od 36 i duži od 72 sata od poziva naručioca. Rok odaziva iskazuje se u satima.*

* kvalifikacije i iskustvo lica ( K3)*

*Parametar kvalitet K3 vrednovaće se na sljedeći način: Maksimalan broj bodova po ovom potkriterijumu je 15.*

*Broj bodova za ovaj potkriterijum određuje se po formuli: K3= K3.1+ K3.2 +K3.3+K3.4*

*- Podkriterijum kvalitet (K3.1) - Kvalifikacije i iskustvo odgovornog inženjera (10 bodova). Vrednovanje ponuda po osnovu parametra kvaliteta koji se odnose na kvalifikacije i iskustvo ovlašćenog inženjera koji će rukovoditi izvođenjem pojedinih vrsta radova -građevinska vrsta radova, vrši se na osnovu podataka o kvalifikacijama i iskustvu lica kojima će biti povjereno izvršenje ovog dijela predmeta nabavke. Ponuđač dokazuje parametar kvalitet na način što će dostaviti potvrdu nadležnog organa ili ovlašćene organizacije, odnosno pravnog lica (investitora, naručioca posla) kojom potvrđuje da ovlašćeni inženjer koji će rukovoditi izvođenjem pojedinih vrsta radova -građevinska vrsta radova ima predviđene kvalifikacije i iskustvo na rukovođenju na istim ili sličnim poslovima, tokom prethodnih godina, ali ne duže od pet godina, računajući i godinu u kojoj je započet postupak javne nabavke, a koji su predvidjeni tenderskom dokumentacijom i koje sadrže opis i vrijednost predmeta nabavke, vrijeme realizacije ugovora i konstataciju da je ugovor blagovremeno i kvalitetno izvršen. Pod istim poslovima podrazumijeva se rukovođenje izvođenjem betonskih radova na izgradnji puteva ( ulice i/ili lokalnog puta i /ili nekategorisanog puta). Pod sličnim poslovima se podrazumijeva se rukovođenje građevinskim radovima na rekonstrukciji ili izgradnji nekatekorisanih puteva i/ili ulica i/ili lokalnih puteva. Maksimalni broj bodova dobija ponuda ponuđača koji ima najveći broj potvrda kako je to definisano prethodnim stavom, a ostale ponude dobijaju proporcionalno broj bodova po formuli: K3.1=Nj / Nmax x 10, Gdje je: K3.1 - Broj bodova, Nj - broj potvrda, Nmax - najveći broj potvrda. Najveći broj potvrda koji će se računati je 5.*

*- Podkriterijum kvalitet (K3.2) učešće žena u broju lica koja će ponuđač angažovati na izvršenju predmeta nabavke (2 boda). Ponuđač dokazuje ovaj parametar kvaliteta na način što će dostaviti dokaze (ugovore o radu) za lica koja će angažovati na izvršenju predmeta nabavke. Maksimalni broj bodova dobija ponuda ponuđača koji posjeduje najveći broj žena u broju lica koja će angažovati na izvršenju predmeta nabavke, a ostale ponude dobijaju proporcionalno broj bodova po formuli: K3.2= broj žena u broju lica koja će ponuđač angažovati na izvršenju predmeta nabavke / najveći broj žena u broju lica koja će ponuđač angažovati na izvršenju predmeta nabavke x 1 Ponuđaču koji ne dostavi predviđene dokaze, po ovom parametru, biće dodijeljeno 0 bodova.*

*- Podkriterijum kvalitet (K3.3) -učešće žena u ukupnom broju zaposlenih kod ponuđača (1 bod). Ponuđač dokazuje ovaj parametar kvaliteta na način što će dostaviti spisak svih zaposlenih, uz obavezno dostavljanje prijava na osiguranje za žene. Maksimalni broj bodova dobija ponuda ponuđača koji posjeduje najveći broj žena u ukupnom broju zaposlenih, a ostale ponude dobijaju proporcionalno broj bodova po formuli: K3.3= broj žena u ukupnom broju zaposlenih / najveći broj žena u ukupnom broju zaposlenih x1 Ponuđaču koji ne dostavi predviđene dokaze, po ovom parametru, biće dodijeljeno 0 bodova.*

*- Podkriterijum kvalitet (K3.4)- udio žena u vlasničkoj strukturi ponuđača (2 boda). Ponuđač dokazuje ovaj parametar kvaliteta na način što će dostaviti dokaz o registraciji u Centralnom registru privrednih subjekata ili drugom odgovarajućem registru u državi u kojoj privredni subjekat ima sjedište, sa podacima o licima u društvu. Maksimalni broj bodova dobija ponuda ponuđača koji posjeduje najveći udio žena u vlasničkoj strukturi, a ostale ponude dobijaju proporcionalno broj bodova po formuli: K3.4= udio žena u vlasničkoj strukturi ponuđača / najveći udio žena u vlasničkoj strukturi ponuđača x 1 Ponuđaču koji ne dostavi predviđene dokaze, po ovom parametru, biće dodijeljeno 0 bodova.*

1. **JEZIK PONUDE**

Ponuda se sačinjava na:

🞎 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

🞎 crnogorski jezik za ponudu u cjelini.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

**Ponude se podnose preko ESJN-a zaključno sa danom 26.09.2025. godine do 10:00 sati.**

Otvaranje ponuda održaće se dana 26. 09.2025. godine u 10:00 sati.

Napomena: U skladu sa Zakonom o javnim nabavkama Izjava privrednog subjekta i garancija ponude podnose se u elektronskom obliku putem ESJN.

Izuzetno od prethodnog stava, ako ponuđač ne može da garanciju ponude podnese u elektronskom obliku (elektronski potpis), dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte preporučenom pošiljkom najkasnije prije isteka roka za podnošenje ponude, i to:

🗷 **Dio ponude koje se ne dostavlja preko ESJN-a, a odnosi se na Garanciju ponude dostavlja se:**

* neposrednim podnošenjem na arhivi naručioca na adresi Zabjelo, Bulevar Zetskih Vladara 1/15,
* preporučenom pošiljkom sa povratnicom na adresi Zabjelo, Bulevar Zetskih Vladara 1/15;

radnim danima od 8:00 do 16:00 sati, zaključno sa danom 26.09. 2025. godine do 10:00 sati.

Napomena: Original garancije ponude u pisanom obliku dostavlja se u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".

1. **USLOVI ZA AKTIVIRANJE GARANCIJE PONUDE[[7]](#footnote-6)**

Garancija ponude će se aktivirati ako ponuđač:

1) odustane od ponude u roku važenja ponude i/ili

 2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

🞎 ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ponuđač je u obavezi da dostavi Izjavu privrednog subjekta, kojom garantuje da će u toku trajanja postupka javne nabavke i realizacije ugovora o javnoj nabavci ispunjavati sve uslove za učešće u postupku javne nabavke i da ne postoji osnov za isključenje iz postupka javne nabavke, predviđen tenderskom dokumentacijom. Ponuđač je dužan da u izjavi privrednog subjekta navede potpune, jasne i tačne podatke. U slučaju podnošenja zajedničke ponude, izjavu privrednog subjekta daje svaki član zajedničke ponude, a ako je ponuda podnijeta sa podugovaračem i svaki podugovarač. Izjava privrednog subjekta sačinjava se u elektronskom obliku i podnosi se putem ESJN-a u skladu sa Pravilnikom o obrascu izjave privrednog subjekta "Službeni list Crne Gore, broj 114/2024" od 29.11.2024.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[8]](#footnote-7)

**Ugovorna kazna:**

Ugovorne strane su saglasne da u postupku izvođenja radova, na zahtjev Naručioca, može doći do promjene količina po pojedinim pozicijama, s tim da ukupna vrijednost javne nabavke ne prelazi ugovoreni iznos iz ponude.

Ako Izvođač bez krivice Naručioca ne završi radove koji su predmet ovog ugovora u ugovorenom roku, dužan je Naručiocu platiti na ime ugovorene kazne 0,2% od ugovorene cijene svih radova za svaki dan prekoračenja ugovorenog roka. Visina ugovorne kazne ne može preći 5% od ugovorene cijene radova.

Izvođač se obavezuje, pošto se prethodno upoznao sa svim uslovima, pravima i obavezama koje kao Izvođač ima u vezi sa izvršenjem svih radova koji su predmet ovog ugovora i za koje je dao svoju ponudu, da gore navedene radove izvede prema tenderskoj dokumentaciji i podnesenoj ponudi.

Izvođač je odgovoran za radove i propuste bilo kog Podizvođača, njegovog predstavnika ili radnika, kao da su to radovi i propusti samog Izvođača.

Ako Naručiocu nastane šteta zbog prekoračenja ugovorenog roka završetka radova u iznosu većem od ugovorenih i obračunatih penala – kazne, tada je Izvođač dužan da plati Naručiocu pored ugovorene kazne (penale) i iznos naknade štete koji prelazi visinu ugovorene kazne.

Garancija za dobro izvršenje ugovora za slučaj povrede ugovorenih obaveza treba da važi 10 dana duže od roka izvršenja ugovora.

Ako Izvođač ne preda naručiocu garanciju za dobro izvršenje ugovora u momentu zaključenja ugovora, smatra se da je odustao od ponude.

Naručilac će aktivirati garanciju ponude.

Ako Izvođač ne produži važenje garancije za dobro izvršenje ugovora, Naručilac će aktivirati ovu garanciju i zahtijevati naknadu štete u iznosu od 10% od ponuđenog iznosa ponude, a ponuđač je dužan naknaditi tu štetu.

**Raskid ugovora:**

Ugovorne strane su saglasne da do raskida ovog Ugovora može doći ako Izvođač ne bude izvršavao svoje obaveze u rokovima i na način predviđen Ugovorom:

U slučaju kada Naručilac ustanovi da radovi koji su predmet ovog ugovora ili rok za izvršenje radova odstupa od ponuđene iz ponude Izvođača.

Naručilac je obavezan da u slučaju uočavanja propusta u obavljanju posla pisanim putem pozove Izvođača i da putem Zapisnika zajednički konstatuju uzrok i obim uočenih propusta. Ukoliko se Izvođač ne odazove pozivu Naručioca u roku od 48h, Naručilac ima pravo da raskine ugovor i aktivira garanciju.

Ako strane ugovora sporazumno raskinu ugovor, sporazumom o raskidu ugovora utvrđuju se međusobna prava i obaveze koje proističu iz raskida ugovora.

Izvođač je dužan da na gradilištu preduzme mjere radi obezbjeđenja sigurnosti izvedenih radova susjednih objekata i radova, opreme, uređenje, instalacija, saobraćaja, okoline i imovine i neposredno je odgovoran i dužan nadoknaditi sve štete koje izvođenjem ugovorenih radova pričini trećim licima i imovini. Troškove sprovođenja mjera zaštite snosi Izvođač.

Način sprovođenja kontrole kvaliteta: Naručilac će imenovati stručno lice/a koje/a će vršiti nadzor nad predmetnim radovima i izvršiti kontrolu da li izvedeni radovi odgovaraju opisu i bitnim karakteristikama koji su definisani Tenderskom dokumentacijom i Ponudom Dobavljača. Ako se zapisnički utvrdi da radovi koje je Dobavljač izveo za potrebe Naručioca, imaju tehničke nedostatke, Dobavljač mora iste otkloniti nakasnije u roku od 7 dana od dana sačinjavanja zapisnika. Ukoliko se Dobavljač ne postupi u skladu sa traženim, naručilac će raskinuti Ugovor i aktivirati Garanciju za dobro izvršenje ugovora.

Izvođač je dužan da po završenim radovima povuče sa predmetne lokacije svoje radnike, ukloni preostali materijal, opremu, sredstva za rad i očisti lokaciju od otpadaka koje je napravio.

🞎 Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

1) Ako su izmjene bez obzira na njihovu vrijednost izražene u novcu, predviđene tenderskom dokumentacijom i ugovorom o javnoj nabavci i uključuju izmjenu cijene ili varijante, sa utvrđenim obimom i prirodom mogućih izmjena ili varijanti, kao i uslovima u kojima se izmjene mogu vršiti, pod uslovom da se ugovorom ne predviđaju izmjene kojima se mijenja ukupna priroda ugovora o javnoj nabavci, a povećanje vrijednosti ugovora nije veće od 20% vrijednosti prvobitnog ugovora.

2) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

3)kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora.

3 a) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora već se vrši samo smanjenje ugovorene vrijednosti.

3 b) kada se vrši zamjena podugovarača u skladu sa članom 128 st.10,11, i 12 Zakona.

4) ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

Izvođač je dužan da potpiše Ugovor u roku od 15 dana od dana dostavljanja, i u istom roku vrati Naručiocu potpisan ugovorzajedno sa garancijom za dobro izvršenje ugovora.

Ugovor o javnoj nabavci koji je zaključen uz kršenje antikorupcijskog pravila u skladu sa odredbama člana 38 ZJN (Sl.list Crne Gore br. 74/19, 03/23 i 11/23) ništav je.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

Putevi doo Podgorica

Broj: 10686

Mjesto i datum: Podgorica,10.09.2025. godine

 U skladu sa članom 43 stav 1 Zakona o javnim nabavkama („Službeni list CG”, br.74/19 i 3/23 i 011/23)

**Izjavljujem**

da u postupku javne nabavke redni broj 4 iz Plana javnih nabavki br. 22147, objavljenog na portalu Direktorata za politiku javnih nabavki, dana 30. Aprila 2025.godine, zavedenim pod brojem 2567/3, za nabavku radova - Radovi na održavanju puteva i betoniranju, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

 **Ovlašćeno lice naručioca**

 **Izvršni direktor**

 Radoš Zečević, dipl.pravnik.

\_\_\_\_\_\_\_\_\_\_\_\_\_\_\_\_\_\_

 *s.r.*

**Službenik za javne nabavke**

mr.Miloš Vučelić

\_\_\_\_\_\_\_\_\_\_\_\_\_\_\_\_\_\_

 *s.r.*

**Lice koje je učestvovalo u planiranju javne nabavke**

Bojan Popović, spec.sci.građ.

\_\_\_\_\_\_\_\_\_\_\_\_\_\_\_\_\_\_

 *s.r.*

**Član komisije za sprovođenje postupka javne nabavke**

Aleksandra Popović, dipl.menag.

\_\_\_\_\_\_\_\_\_\_\_\_\_\_\_\_

 *s.r.*

**Član komisije za sprovođenje postupka javne nabavke**

mr Slobodan Mandić

\_\_\_\_\_\_\_\_\_\_\_\_\_\_\_\_

 *s.r.*

**Član komisije za sprovođenje postupka javne nabavke**

mr.Miloš Vučelić

\_\_\_\_\_\_\_\_\_\_\_\_\_\_\_\_

 *s.r.*

 **Član komisije za sprovođenje postupka javne nabavke**

 Bojan Popović, spec.sci.građ.

 \_\_\_\_\_\_\_\_\_\_\_\_\_\_\_\_\_\_

 *s.r.*

 **Član komisije za sprovođenje postupka javne nabavke**

 Ratko Andrijašević, spec.sci.građ.

 \_\_\_\_\_\_\_\_\_\_\_\_\_\_\_\_\_\_

 *s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

 1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-0)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-1)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-2)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-3)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-4)
6. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-5)
7. 13 Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-6)
8. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-7)